ไฟแนนซ์ทูเดย์
ประกาศ!!! ชุมนุมสหกรณ์ออมทรัพย์แห่งประเทศไทย (ชสอ.)
27 ธ.ค. 2554

ประกาศ!!! ชุมนุมสหกรณ์ออมทรัพย์แห่งประเทศไทย (ชสอ.)
โดย..ชัตน์วรี 
ขยายระยะเวลา “โครงการสินเชื่อเพื่อช่วยเหลือสมาชิกสหกรณ์ออมทรัพย์ผู้ประสบภัยน้ำท่วม” จัดสรรเงิน 1,000 ล้านบาท ปล่อยกู้ดอกเบี้ย 4% คงที่ 24 เดือน โดยปลอดเงินต้น 6 เดือน เลื่อนออกไปอีก 1 เดือน จากสิ้นเดือน ธ.ค. 2554 ออกไปถึงเดือน ม.ค. 2555 สหกรณ์ออมทรัพย์ไหนสนใจติดต่อด่วน
มีข่าวดีสำหรับสมาชิกกองทุนบำเหน็จบำนาญข้าราชการ (กบข.) จับมือกับกรุงศรีเฟิร์สช้อยส์ จัดโครงการ “สินเชื่อกรุงศรี เฟิร์สช้อยส์ สำหรับสมาชิก กบข.” มอบสิทธิพิเศษให้สมาชิก กบข. สามารถผ่อนชำระเครื่องใช้ไฟฟ้าและสินค้าอื่นๆ ในอัตราดอกเบี้ยพิเศษ 0% เป็นระยะเวลา 618 เดือน ตั้งแต่วันนี้–30 มิ.ย. 2555 หวังช่วยแบ่งเบาค่าใช้จ่ายเพื่อฟื้นฟูที่อยู่อาศัยหลังสถานการณ์น้ำท่วมคลี่คลาย
แต่สำหรับผู้ประกันตนที่ประสบภัยน้ำท่วม ที่คิดจะยื่นกู้เงินโครงการประกันสังคม (สปส.) ดอกเบี้ย 2.5% คงที่ 2 ปี วงเงินไม่เกิน 5 หมื่นบาท ผ่านธนาคารอิสลามแห่งประเทศไทย (ไอแบงก์) คงจะต้องทำใจ ถูกปฏิเสธมาหลายราย ทั้งๆ ที่ลูกหนี้มีประวัติการเงินดี ไม่เคยมีขึ้นบัญชีดำเครดิตบูโร การงานมั่นคง รายได้ระดับปานกลาง แต่ถูกตีปฏิเสธเงินกู้ โดยให้เหตุผลที่ผู้กู้มีเงินค้างชำระบ้านอยู่ 
ปัดโธ่! แล้วจะออกโครงการให้ผู้ประสบภัยน้ำท่วมกู้ซ่อมแซมบ้านทำไม แค่กู้เงิน 3 หมื่นบาท ผ่อนนาน 5 ปี ผ่อนเดือนละไม่ถึง 1,000 บาท แค่นี้ไอแบงก์กลัวไม่กล้าปล่อยกู้ ตีราคาว่าไม่มีความสามารถชำระ อย่างนี้จะดูว่าหน้าไหนจะได้เงินกู้สุดพิเศษปั้นตัวเลขสวยหรูจัดสรรเงินกู้ 1 หมื่นล้านบาท จริงใจให้กู้หรือเปล่าจะรอดู จะมีสักกี่รายกู้เงินประกันสังคมได้
กรรณิกา ชลิตอาภรณ์ กรรมการผู้จัดการ ธนาคารไทยพาณิชย์ ประกาศเลิกสนใจบุกตลาดจีนหันไปเจาะตลาดพม่าท้าทายดี